钦定古今图书集成/明伦汇编/闺媛典/第151卷 > 陈景星妻王氏〈郑氏附〉
## 钦定古今图书集成/明伦汇编/闺媛典/第151卷 > 陈景星妻王氏〈郑氏附〉

按《仙游县志》：“王氏，陈景星妻，功建里王文秩女。景星
祖居毁于兵，田产尽废，氏力助之，稍复前业。年二十
七，景星亡，二子坦城俱幼，家又大落，氏誓死抚坦城
成立。城早夭，妇郑氏年二十二，一子在襁褓。王恐妇
有二心，微探之，郑泣对曰：‘姑当日能以死许翁，妇独
不能耶’？遂矢苦节如姑，过其门者必式。”正德七年、十
五年、十六年，御史屡表其门。